wickkiey/tamil-wikipedia-markdown huggingface dataset:
# தழுதாழை கைலாசநாதர் கோயில்



**தழுதாழை கைலாசநாதர் கோயில்** என்பது தமிழ்நாட்டில் பெரம்பலூர் மாவட்டம், தழுதாழை என்னும் ஊரில் அமைந்துள்ள ஒரு சிவன் கோயில் ஆகும்.  

## பூசைகள்
இக்கோயிலில் ஒருகாலப் பூசை நடக்கின்றது.  

## இதனையும் காண்க
- காஞ்சிபுரம் கைலாசநாதர் கோயில்
- காமாட்சியம்மன் கோயில், காஞ்சிபுரம்
# பொள்ளாச்சி வி. ஜெயராமன்

**வி ஜெயராமன்** (*V. Jayaraman*) ஓர் இந்திய அரசியல்வாதி, உடுமலைப்பேட்டைத் தொகுதியில் இருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். தமிழ்நாடு சட்டமன்றத்தின் முன்னாள் துணைச் சபாநாயகர் ஆவார்.  

முதலில் இவர் பொள்ளாச்சியிலிருந்து 2001-இல் சட்டப் பேரவைக்குத் தேர்ந்து எடுக்கப்பட்டார். பின்னர் உணவுத்துறை அமைச்சரானார். 2006 இல் பொள்ளாச்சித் தொகுதியிலும், 2011 இல் உடுமலைப்பேட்டைத் தொகுதியிலும் வெற்றி பெற்றார்.
# ஆர். மனோகரன்

**ஆர்.மனோகரன்** *(R. Manoharan)* இந்திய அரசியல்வாதியும், திருச்சிராப்பள்ளி கிழக்கு தொகுதியில் இருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.  
2013 பிப்ரவரியில் அரசாங்கத்தின் பிரதான கொறடாவாகவும் நியமிக்கப்பட்டார். அண்ணா திராவிட முன்னேற்றக் கழகத்தில் அங்கம் வகிக்கிறார். பின்னர் அதிமுக வில் இருந்து விலகி டிடிவி. தினகரன் தலைமையில் அமமுகவில் தலைமை நிலையச் செயலாளராக திருச்சி வடக்கு மாவட்டச் செயலாளராக உள்ளார்  

## மேற்கோள்
# அண்ணா நகர் கோபுரம் பூங்கா



**அண்ணா நகர் கோபுரம் பூங்கா** (*Anna Nagar Tower Park*) என்பது அதிகாரப்பூர்வமாக **டாக்டர் விஸ்வேஸ்வரர் கோபுரம் பூங்கா** என்று அழைக்கப்படுகிறது. இது சென்னையில் உள்ள உயரமான பூங்கா கோபுரம் ஆகும். கோபுரம் பொதுமக்கள் பாரவைக்கு தடை செய்யப்பட்ட போதிலும், தற்போது டவர் 20 மார்ச் 2023 அன்று மீண்டும் திறந்து வைக்கப்பட்டது பூங்காவினை பார்வையிட பொதுமக்களுக்கு அனுமதி உள்ளது.  

## வரலாறு
அண்ணா நகர் கோபுரம் பூங்கா 1968ஆம் ஆண்டில் உலக வர்த்தகக் கண்காட்சியின் ஒரு பகுதியாக கட்டப்பட்டது. இந்த பூங்கா பி. எஸ். அப்துர் ரஹ்மான் என்பவரால் கட்டப்பட்டது. இந்தப் பூங்காவினை 21 சனவரி 1968ஆம் நாளன்று முன்னாள் துணைக் குடியரசுத் தலைவர் வி. வி. கிரி, தமிழ்நாட்டின் முதலமைச்சர் சி. என். அண்ணாத்துரை முன்னிலையில் திறந்துவைத்தார்.  

## இருப்பிடம்
அண்ணா நகர் டவர் பார்க் அன்னை நகர் சுற்று வட்டாரத்திற்கு அருகே அண்ணா நகர் ரவுண்டானா என்றும் அழைக்கப்படுகிறது) மற்றும் அய்யப்பன் கோயிலுக்கு அருகில் அமைந்துள்ளது. அண்ணா நகர் டவர் பார்க் பிரதான நுழைவாயில் டவர் கிளப்பின் அடுத்த மூன்றாம் பிரதான வீதியில் அமைந்துள்ளது. அய்யப்பன் கோயிலுக்கு அருகில் 6 ஆவது பிரதான சாலையில் இரண்டாவது நுழைவு உள்ளது.  

## பூங்கா
இந்த பூங்கா 15,35 ஏக்கர் பரப்பளவில் உள்ளது. நகரில் எஞ்சியிருக்கும் சில நுரையீர இடங்களில் ஒன்றாகும். பூங்காவின் முக்கிய அங்கமாக இந்த பூங்காவின் மையத்தில் அமைந்துள்ள 135-அடி உயரமும், 12-அடுக்கு கோபுரமும் ஆகும். இந்தக் கோபுரத்திற்கு உயரமான சுழல் வளைவு உள்ளது. கோபுரத்திலும் மையத்தில் ஒரு உயர்த்தி உள்ளது. கோபுரத்துடன் இந்த பூங்கா சென்னை கார்ப்பரேஷன் மூலம் பராமரிக்கப்படுகிறது. பூங்காவில் ஒரு அரங்கம், ஒரு பறவைக் காட்சியைக் கொண்ட டெக், பேட்மண்டன் நீதிமன்றங்கள், குழந்தைகளுக்கான விளையாட்டுப் பகுதி, ஒரு சறுக்கு வளையம், ஒரு ஏரி மற்றும் பார்வையாளர்களுக்கான வசதி ஆகியவையும் உள்ளன.  

சிலம்பம், கராத்தே, யோகா, பார்கூர் போன்ற பல்வேறு விளையாடல்கள் ஆர்வமுள்ளவர்களுக்கு இந்தப் பூங்கா பல்வேறு வகையான பொழுதுபோக்குகளை வழங்குகிறது. டிசம்பர் 2015 வெள்ளப் பெருக்கிற்குப் பின்னர், ஏரி பரப்பளவு பெரிய மீன்கள், பறவைகள் மற்றும் ஆமைகள் ஆகியவற்றுடன் நிறைந்திருக்கிறது மற்றும் உள்ளூர் மக்களுக்கு ஒரு முக்கிய இடமாக மாறியுள்ளது.  

## அருகில் உள்ள இடங்கள்
- ஆவின் ஐஸ் கிரீம் பார்லர்
- கோபுரம் கிளப்
- அண்ணா நகர் பிளாசா
- லிட்டில் இத்தாலி
- அண்ணா நகர் அய்யப்பன் கோயில்
# பிடாரி


**பிடாரி**, கோபக் குணக் கொண்ட கிராமப் பெண் காவல் தெய்வம் ஆகும். கிராமத்தின் வெளியில் குடிகொண்டிருக்கும் பிடாரியம்மனை காளியின் அம்சமாக கிராம மக்கள் போற்றி வழிபடுகின்றனர். தமிழகக் கிராமக் கோயில்களில் பிடாரியம்மன் கோயில்கள் பல உள்ளது.  

பெண்களின் கருவை காப்பதால் பிடாரியை, **கருக்காத்தம்மன்** எனும் பெயரில் பெண்கள் வழிபடுகின்றனர்.  

## வட்டார வழக்கில் பிடாரி
கிராமங்களில் ஒருவர் யாருக்கும் கட்டுப்படாமல் இருந்தால், அல்லது பெற்றோர்களுக்குக் கட்டுப்படாதவர்க்ளை அடங்காப்பிடாரி என்ற பெயரில் அழைப்பர். மேலும் அடக்கமே இல்லாத மனைவியை அடங்காப்பிடாரி என்றும் அழைப்பர்.  

## பிடாரி குறித்தான பழமொழிகள்
- ஒண்ட வந்த பிடாரி ஊர்ப் பிடாரியை விரட்டியது போல
- பிடாரியைப் பெண்டு வைத்துக்கொண்டது போல
- பிடாரிக்குக் காப்புக் கட்டு

## பிடாரி அம்மன் கோயில்கள்
- இடைக்கட்டு பிடாரியம்மன் கோயில்
- நயினாதீவு தில்லைவெளி பிடாரி அம்பாள் ஆலயம்
# வேலரி கவுர்

**வேலரி கவுர்** (Valarie Kaur) என்பவர் அமெரிக்காவைச் சேர்ந்த ஆவணப் படங்கள் உருவாக்குனர், மனித உரிமைச் செயற் பாட்டாளர், வழக்கறிஞர் மற்றும் நூலாசிரியர் ஆவார். மத நல்லிணக்கம்,மற்றும் பல்வேறு இனங்களிடையே அமைதி நிலவ பரப்புரை செய்து வருகிறார்.  

## கல்வியும் பட்டமும்

கலிபோர்னியா குலோவிஸ் என்ற ஊரில் வாழ்ந்து வரும் சீக்கியப் பெண்மணியான வேலரி கவுர் ஸ்டான்போர்டு பல்கலைக் கழகத்தில் படித்துப் பன்னாட்டு உறவுகள் என்ற படிப்பில் பட்டம் பெற்றார். பின்னர் ஆர்வர்டு டிவினிட்டி பள்ளியில் படித்து இறையியலில் முதுகலைப் பட்டம் பெற்றார். யேல் சட்டப் பள்ளியில் சட்டம் படித்தார்.  

## செயல்கள்

அமெரிக்காவில் சீக்கியர்கள் மீதும் இசுலாமியர்கள் மீதும் நிகழ்த்தப்படுகிற வன்முறைக் கொடுமைகள் மற்றும் குற்றச்செயல்கள் போன்றவற்றைக் கண்டித்தும் எதிராகவும் செயல்பட்டு வருகிறார். 'பிளவுபட்டால் வீழ்ந்துபடுவோம்' என்னும் ஓர் ஆவணப் படம் உருவாக்கினார். அப்படம் 200 நகரங்களில் திரையிடப்பட்டது. இப்படத்திற்கு விருதுகளும் கிடைத்தன.  

## மேற்கோள்
# தளிர்மருங்கூர் வால்மீகிஈஸ்வரி கோயில்



**தளிர்மருங்கூர் வால்மீகிஈஸ்வரி கோயில்** தமிழ்நாட்டில் இராமநாதபுரம் மாவட்டம், திருவாடானை வட்டம், திருவாடானை-தொண்டி செல்லும் சாலை அருகே உள்ள *தளிர்மருங்கூர்* எனும் கிராமத்தில் அமைந்த அம்மன் கோயில் ஆகும்.  

## பூசைகள்
இக்கோயிலில் ஒருகாலப் பூசை நடக்கின்றது.  
## இதனையும் காண்க
- தளிர்மருங்கூர் உலகேஸ்வரர் கோயில்
- தளிர்மருங்கூர் பொன்னம்பல மூர்த்தி அய்யனார் கோயில்
# மேனார்டு நாடா எரியூட்டி


**மேனார்டு நாடா எரியூட்டி** (Maynard tape primer) என்பது, மசுகெத்துகளின் விரைவான மீள்குண்டேற்றத்திற்கு வித்திட்ட, எட்வர்டு மேனார்டால் வடிவமைக்கப்பட்ட ஒரு அமைப்பு ஆகும்.  

## கண்டுபிடிப்பு
தட்டும் மூடி அமைப்புகள், பாதரச(II) பல்மினேட்டால் நிரப்பப்பட்ட சிறிய செப்பு மூடிகளை சார்ந்திருந்தன. இதனால், ஈரமான வானிலைகளில், மசுகெத்தின் நம்பகத்தன்மையும், செயல்திறனும் மேம்பட்டன. ஆனால், மசுகெத்தின் மெதுவான சுடும் வீகிதம் ஆனது, இன்னும் களையப்பட வேண்டிய ஒரு பிரச்சையாகவே இருந்தது. சுடுகலன்களில் ஆர்வம் கொண்ட, பல் மருத்துவரான திரு. எட்வர்டு மேனார்டு, எரியூட்டும் பொருளை சிறு உருண்டைகளாக்கி, மெல்லிய காகிதப்பட்டைகளில் வைத்து, இன்னொரு காகிதப்பட்டையை அதன்மீது வைத்து பசையால் ஒட்டி, எரியூட்டி "நாடா"-வை உருவாக்கினார். மசுகெத்தின் சுத்தியல் இழுக்கப்பட்ட நிலையில், நாடாவை முன் நகர்த்தும் தானியக்க உள்ளீட்டு அமைப்பையும், மேனார்டு வடிவமைத்தார். சுத்தியல் எரியூட்டியை வெடிக்க வைப்பது மட்டுமல்லாது, நாடாவின் ஏற்கனவே சுட்ட பகுதிகளை வெட்டி அகற்றவும் செய்தது.  

## ஆரம்பகட்ட வரவேற்பு
மேனார்டின் புதிய அமைப்பினால், தட்டும் மூடியின் முளையில். தட்டும் மூடியை கையால் ஏற்றுவது, இனி தேவையில்லை என்றாயிற்று. இது துப்பாக்கியின் மீள்குண்டேற்ற செயற்படிகளில், ஒரு படியை சுடுநருக்காக குறைத்து, சுடுநரின் ஒட்டுமொத்த சுடும் விகிதத்தை அதிகரித்தது.  

## களத்தில் கண்ட செயல்பாடு
இந்த மேனார்டு நாடா சில கட்டுப்படுத்தப்பட்ட சூழல்களில் நன்றாக வேலை செய்தது, ஆனால் போர்க்களத்தில் மோசமான வானிலையின்போது நம்பகத்தன்மை இல்லாததாக நிரூபணம் ஆனது. இந்த இயக்கமுறை பலமில்லாமல், மிகவும் மென்மையாக இருப்பதால், மண் மற்றும் தூசியால் எளிதில் மாசு அடைந்துவிடும். இந்த நாடா நீர்புகாதது என்று தான் விளம்பரப் படுத்தப்பட்டது, ஆனால் ஈரப்பதம் தான் இதன் மோசமான பிரச்சனையாக இருந்தது. காகிதப் பட்டைகள் அதீத ஈரப்பதத்திற்கு கூட பாதிப்படைந்தது.  

இன்னமும், மேனார்டு நாடா அமைப்பு தான், தற்கால (தீபாவளி) பொம்மை துப்பாக்கிகளில் பயன்படுத்தப் படுகிறது.  

## மேலும் பார்க்க
- பொட்டடி துப்பாக்கி
- மூடியடி இயக்கம்
# சுவப்னா



**சுவப்னா** (*Swapna*) ஒரு திருநங்கை ஆவார். மதுரையைச் சேர்ந்த இவர், சட்டப்போராட்டங்கள் நடத்தி இந்தியாவிலேயே அரசுத் தேர்வாணையத்தில் தேர்வெழுதிய முதல் திருநங்கையாவார்.  

## வாழ்க்கைக் குறிப்பு
1990ஆம் ஆண்டு மதுரையில் பிறந்த இவர், பள்ளிப்படிப்பை மதுரை மங்கையர்கரசி மேல்நிலைப்பள்ளியில் பயின்று தமிழ் மொழிப்பாடத்தில் பள்ளி முதலிடம் பிடித்தார். பின் திருமங்கலம் பி. கே. என். கலை மற்றும் அறிவியல் கல்லூரியில் இளநிலை கணினிப் பயன்பாட்டுத் (பி.சி.ஏ) துறை தேர்ந்தெடுத்து ஓராண்டு நிறைவுற்ற நிலையில் தன்னை திருநங்கையாய் உணர்ந்த பின் வீட்டைவிட்டு வெளியேற்றப்பட்டார். . சிறுது காலம் திருநங்கை மக்களின் கஷ்டத்தையும் வாழ்க்கை போராட்டங்களையும் கண்டு மன வேதனை அடைந்து இந்நிலை மாற அரசு வேலைக்கு செல்ல வேண்டும் என்ற கனவோடு தமிழ் மொழியில் பட்டம் பெற்றார்.  

## அரசுத் தேர்வாணையத்தின் முதல் திருநங்கை
இந்திய ஆட்சிப் பணியாளராக வேண்டும் என கனவு கொண்ட சுவப்னா, 2012ம் ஆண்டு தேர்வாணையத்தில் விண்ணப்பித்தார். ஆனால் திருநங்கைகள் தேர்வாணையத்தில் பங்கேற்கமுடியாதென்பதால் நிராகரிக்கப்பட்டார். மதுரை மாவட்ட ஆட்சியர் அலுவலகம் முன் நண்பர்கள் & தோழிகளோடு உதவியோடு போராட்டங்கள் நடத்தியதால் பலனளிக்காததால், தன்னை பெண் பாலினத்தில் தேர்வெழுத அனுமதிக்கும்படி மதுரை உயர்நீதிமன்றத்தில் வழக்கு தொடர்ந்தார். வழக்கில் வென்று, 2013ம் ஆண்டு தமிழ்நாடு அரசுத் தேர்வாணையத்தில் குரூப்2 தேர்வெழுதி, இந்தியாவில் அரசுத் தேர்வாணையத்தில் தேர்வெழுதிய முதல் திருநங்கையானார். தேர்வில் மாநில அளவில் 334ம் இடம் பிடித்தார்.  
மேலும் 2014 ம் ஆண்டில் குரூப் 4 தேர்வில் தேர்ச்சி பெற்று, டிஎன்பிஎஸ்சிக்கு சென்றார், அங்கு அவரின் சான்றிதழிலில் ஆண் பெயர் இருந்தால் இந்த சான்றிதழ் தவறாக உள்ளது என நிராகரிக்கப்பட்டார். இந்த நிலைவேறு எந்த திருநங்கைகளுக்கும் வர கூடாது என்று எண்ணி, பள்ளிக்கல்வித்துறையில் மனு அளித்தார், அங்கு பத்தாம் வகுப்பு சான்றிதழ் மாற்றி தர இயலாது என்ற பதில் வந்ததை தொடர்ந்து, மதுரை உயர்நீதிமன்றகிளையில் வழக்குத்தொடுத்து அதில் வெற்றி அடைந்து, பள்ளி சான்றிதழைகளை பெண் என்ற அடையளதோடு மாற்றி, அரசுத்தேர்வுக்கு விண்ணப்பித்தார்.  

2016 ம் ஆண்டு சூலை மாதம் நடைபெற்ற குரூப் 1 முதன்மைத்தேர்வு எழுதினார், இந்திய அளவில் குரூப் 1 முதன்மைத்தேர்வு எழுதியவர்கள் சுவப்னாவை தவிர யாருமிலர் என்பது குறிப்பிடத்தக்கது
# ஆனூர் பு. கோ. ஜெகதீசன்



**ஆனூர் பு. கோ. ஜெகதீசன்** (*P. G. Anoor Jegadeesan*) இந்திய அரசியல்வாதியும், தமிழகத்தின் முன்னாள் அமைச்சரும் ஆவார். இவர் தமிழக சட்டமன்றத்தில், மூன்றுமுறை அங்கம் வகித்துள்ளார். இவர் 1977, 1980, மற்றும் 1984 தேர்களில், செங்கல்பட்டு சட்டமன்றத் தொகுதியிலிருந்து, அனைத்திந்திய அண்ணா திராவிட முன்னேற்றக் கழகத்தின் சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். 1984-ல் கதர் கிராம தொழில் துறை அமைச்சராக பணியாற்றியுள்ளார். எம்.ஜி.ஆர், மறைவுக்கு பின் திராவிடர் கழகத்தில் இணைந்து பகுத்தறிவாளர் கழக மாநில தலைவராக பணியாற்றி வருகிறார்.
# டி. இந்திராகாந்தி

**டி. இந்திரகாந்தி** (பிறப்பு 23 ஜனவரி 1968) ஒரு இந்திய அரசியல்வாதியும் மற்றும் துறையூர் தொகுதியில் இருந்து தேர்ந்தெடுக்கப்பட்ட 14 வது தமிழ்நாடு சட்டமன்ற உறுப்பினரும் ஆவார். இத்தொகுதி பட்டியல் சாதியினரின் வேட்பாளர்களுக்காக ஒதுக்கப்பட்டுள்ளது. அவர் அகில இந்திய அண்ணா திராவிட முன்னேற்றக் கழகத்தின் சார்பில் இவர் தேர்ந்தெடுக்கப்பட்டார்.  

இந்திரகாந்தி 23 ஜனவரி 1968 இல் அனலையில் பிறந்தார். இவர் முதுகலைப் பட்டம் பெற்றவர், இவருக்கு மூன்று குழந்தைகள் உண்டு. அவர் 2001 மற்றும் 2006 க்கு இடையில் திருச்சிராப்பள்ளி மாநகராட்சியின் உறுப்பினராக இருந்தார்.
# தட்டும் மூடி (சுடுகலன்)


**தட்டும் மூடி** (ஆங்கிலம்: *Percussion Cap, பெர்குஷன் கேப்*) என்பது,வாய்குண்டேற்ற சுடுகலன்களை, எந்த வானிலையிலும் சுட வித்திட்ட, ஒரு இன்றியமையாத கண்டுபிடிப்பாகும். இது தோராயமாக 1820-ல் அறிமுகப்படுத்தப்பட்டது. இதுவே மூடியடி இயக்கத்தின் தோன்றுதலுக்குகாரணம் ஆகும்.  

இந்த மேம்பாட்டிற்கு முன்பு, தீக்கல்லை எஃகில் அடிப்பதன்மூலம் எரியூட்டியை பற்றவைத்து, முதன்மை வெடிமருந்தை தீமூட்டிய, தீக்கல்லியக்க அமைப்புகளை சுடுகலன்கள் பயன்படுத்தின (முன்னதாக பழைய திரியியக்கம் மற்றும் சக்கர இயக்கத்திற்கு, மாற்றாக தீக்கல்லியக்கம் வந்தது). ஈரமான வானிலையில், தீக்கல்லியக்கிகளில் இயக்கத்தவறு ஏற்படும். பல தீக்கல்லியக்க சுடுகலன்கள் தட்டும் அமைப்பாக, பின்னர் மாற்றப்பட்டன.).  

தட்டும் மூடி என்பது, தாமிரம் அல்லது பித்தளையால் ஆன, மூடப்பட்ட ஒரு முனையுடன் இருக்கும், சிறு உருளைவடிவ கொள்கலன் ஆகும். இந்த மூடப்பட்ட முனையின் உள்ளே, சிறிதளவு பாதரச(II) பல்மினேட்டு போன்ற   அதிர்வுணர் வெடிபொருள் இருக்கும். துப்பாக்கிக் குழலின் பின்முனையில் இருக்கும் ஒரு ஒரு உள்ளீடற்ற உலோக **"கூம்பு"** (அ)** "முளை"**யின்மேல் தட்டும் மூடி வைக்கப்படும். விசையை இழுப்பது, சுத்தியலை விடுவிக்கும். அவ்வாறு விடுபட்ட சுத்தியல், தட்டும் மூடியை அடித்து, வெடிக்கூடிய எரியூட்டியை பற்றவைக்கும். கைத்துப்பாக்கிகளுக்கு சிறிய அளவுகளிலும், புரிதுமுக்கி மற்றும் மசுகெத்துகளுக்கு பெரிய அளவுகளிலும், இந்த தட்டும் மூடியானது தயாரிக்கப்பட்டன, இன்றும் தயாரிக்கப்படுகின்றன.  

தட்டும் மூடி பிரபலமானதாகவும், அதிகம் பிரயோகிக்கப்பட்ட எரியூட்டியாக இருந்தபோதிலும்; அவை அளவில் சிறிதாக இருப்பதால் , குதிரைச் சவாரியில், அல்லது சண்டைப் பதட்டத்தில், கையாள்வதற்கு கடினமாக இருந்தன. இதனால், பல உற்பத்தியாளர்கள் இதற்கு மாற்றாக, "தானே-எரியூட்டியிட்டுக் கொள்ளும்" அமைப்புகளை உருவாக்கினர். உதாரணமாக, மேனார்டு நாடா எரியூட்டி, இன்றைய (பொம்மை) தீபாவளி துப்பாக்கி<nowiki/>களைப் போலவே, காகிதப் "பொட்டு" சுருளை பயன்படுத்தியது. இருப்பினும், 19-ஆம் நூற்றாண்டின் ஆரம்ப மற்றும் மத்திய காலங்களில் இருந்த உற்பத்தி அமைப்புகளுக்கு, இதுபோன்ற தானியக்க உள்ளீடு அமைப்புகளை உருவாக்க மிகவும் கடீனமாக இருந்தது. இது தீர்வுகளை விட அதிக சிக்கல்களுக்கு வித்திட்டது. இதனால், இவை விரைவாக ஓரங்கட்டப்பட்டு, (சில தருணங்களில்) கையாள வசதியற்று இருந்தாலும், ஒற்றைத் தட்டும் மூடியே மீண்டும் பயன்பாட்டிற்கு வந்தது. எப்போதாவது ஒன்று கைதவறி விழுவதை தவிர்க்க, அதிக எண்ணிக்கைகளில் இவற்றை எடுத்துச் செல்லலாம். துப்பாக்கியின் நாடா எரியூட்டி அமைப்பானது, பயன்பாட்டின் போது சிக்கிக்கொண்டால், நிலைமை மோசமாகிவிடும்; அதனால், தட்டும் மூடி அமைப்பே மேல் என்ற நிலை வந்தது.  

1850-களில், தட்டும் மூடியை, முதன்முதலாக தோட்டா, வெடிபொருள் மற்றும் எரியூட்டி ஆகியவற்றைக் கொண்ட, உலோக வெடிபொதியாக ஒருங்கிணைக்கப் பட்டது.  

## வரலாறு
தீக்கல் இயக்கத்தில் இருந்த தீக்கல், எஃகு தகட்டுமூடி, மற்றும் கிண்ணி ஆகியவற்றின் இடத்தை, தட்டும் மூடி பிடித்தது.  

## மேலும் பார்க்க
- தீபாவளி துப்பாக்கி
- மூடியடி இயக்கம்
- அக எறியியல்
# ஜான் சுடேன்லி பிளாசுகெட்


இவர் எந்திர வினையாளராகப் (கம்மியராகப்) பணிபுரிந்தார். டொராண்டோ பல்கலைக்கழகத்தின் இயற்பியல் துறையில் இவருக்கு எந்திரத் தொழில்வினைஞராக அமர்த்தப்பட்டார். அப்போது ஆய்கருவிகளின் கட்டுமானப் பணியிலும் விரிவுரையின்போது செயல்முறை விளக்கப் பணியிலும் ஈடுபட்டார். இப்பணி தந்த ஊக்கத்தால் இவர் கணிதவியல், இயற்பியல் பட்டம் பயில தனது 30 ஆம் அகவையில் அப்பல்கலைக்கழகத்தில் சேர்ந்தார். இவர் 1903 வரை அங்கே இருந்து வண்ண ஒளிப்படவியலில் ஆய்வு செய்தார்.  

இவரது முறையான வானியல் வாழ்க்கை 1903 இல் ஒட்டாவாவில் உள்ல டொமினியன் வான்காணகத்தில் பணியாளராகச் சேரும்வரை தொடங்கவில்லை. இவர் கதிர்நிரலியல் இரும விண்மீன்களை ஆய்வு செய்து அவற்றின் ஆர விரைவுகளை அளந்தார். இவர் முதன்முதலாகப் பால்வெளியின் கட்டமைப்பை விரிவாகப் பகுப்பாய்வு செய்தவர் ஆவார். இவரது எந்திரவியல் பின்னணி இவர் பல கருவிகளை கட்டியமைக்க உதவியது. இவர் 1917 இல் பிரித்தானிய கொலம்பியாவின் விக்டோரியா நகரி இருந்த டொமினியன் வான்காணகத்தின் முதல் இயக்குநர் ஆனார். இதை ஒட்டாவாவில் இருந்த டொமினியன் வான்காணகத்துடன் குழப்பிக் கொள்ளக்கூடாது.  

இவரது மகனாகிய, ஆரி கெம்ளே பிளாசுகெட்டும் வெற்றிகரமான வானியலாளராகத் திகழ்ந்து 1963 இல் அரசு வானியல் கழகப் பொற்பதக்கத்தைப் பெற்றுள்ளார். எனவே, பிளாசுகெட் குடும்பம் ஒன்றுக்கு மேற்பட்ட பதக்கம் பெற்று விளங்கியது.  

## தகைமைகள்

**விருதுகள்**  

- அரசு வானியல் கழகப் பொற்பதக்கம் (1930)
- இரம்போர்டு பரிசு (1930)
- புரூசு பதக்கம் (1932)
- அமெரிக்கத் தேசிய அறிவியல் கல்விக்கழகத்தின் என்றி டிரேப்பர் பதக்கம் (1934)
- பிரித்தானியப் பேரரசு ஆணை (பி பே ஆ) (CBE)

**இவரது பெயரிடப்பட்டவை**  

- NRC-HIA பிளாசுகெட் ஆய்வுநல்கை
- நிலாவின் பிளாசுகெட் குழிப்பள்ளம்
- பிளாசுகெட் மலை
- பிளாசுகெட் பதக்கம்
- குறுங்கோள் 2905 பிளாசுகெட் (இவரது மகன் எச். எச். பிளாசுகெட்டுடன் இணைந்து பெயரிடப்பட்டது)
- பிளாசுகெட் விண்மீன்
- பிளாசுகெட் இருப்பிடம் (பிரித்தானியக் கொலம்பியாவில் உள்ள எசுகுவிமால்ட் நகரில் இவரது வீடு கட்டியுள்ள தெரு)
# வாக்குச்சாவடியைக் கைப்பற்றுதல்

**வாக்குச்சாவடி கைப்பற்றுதல்** (*Booth capturing*) என்பது இந்தியா மற்றும் சில நாடுகளில் செய்யப்படும் ஒரு தேர்தல் முறைகேடாகும், தங்கள் கட்சி தேர்தலில் எவ்வாறாயினும் வெற்றிபெறவேண்டும் என்ற எண்ணத்தில் கட்சி விசுவாசிகள் வாக்குச் சாவடிகளைக் கைப்பற்றி வாக்காளர்களுக்குப்பதில் தாங்களே தங்கள் கட்சிக்கு வாக்களிப்பது ஆகும்.  

போட்டியிடும் ஒவ்வொரு வேட்பாளரின் முகவர்கள் வாக்குச் சாவடியில் இருப்பது என்பது பொதுவான விதி. ஆனால் பல பகுதிகளில் அவர்கள் அச்சுறுத்தப்பட்டு, தாக்கப்படுவதன் விளைவாக அவர்கள் வாக்குச் சாவடி வளாகத்தை விட்டு வெளியேற்றப்படுகின்றனர், அல்லது பணத்தை வாங்கிக்கொண்டு முறைகேடுகளுக்கு உடந்தையாக இருந்துவிடுகின்றனர். தேர்தலின்போது சில பகுதிகளில் வாக்காளர்கள், குண்டர்களைக் கொண்டு அச்சுறுத்தி வாக்களிக்கவிடாமல் தடுக்கப்படுகின்றனர். இதனால் பல வாக்காளர்கள் வாக்களிக்க வராமல் இருந்துவிடுகின்றனர். எனவே தேர்தல் ஆணையம் இந்த நிலைமையை மாற்ற இன்னும் தீவிரமாக செயல்படவேண்டிய நிலையில் உள்ளது.  

இந்தியாவில் சாவடியைக் கைப்பற்றிய முதல் உதாரணமானது 1957 இல் நடந்த பொதுத்தேர்தலின்போது . பேகூசராய் மாவட்டத்தின் மதிஹானீ சட்டமன்றத் தொகுதியில் உள்ள ரச்சியார் என்ற பகுதியில் நடந்ததாகப் பதிவு செய்யப்பட்டது என்று நம்பப்படுகிறது. கட்சிகள் மற்றும் வேட்பாளர்கள் எண்ணிக்கை பெருகிய போது 1970 களின் பிற்பகுதி மற்றும் 1980 களில் இதுகுறித்த செய்திகள் ஊடகங்களில் முக்கியத்துவம் பெற்றுப் பயன்பாட்டிற்கு வந்தன.  

1989 இல், மக்கள் பிரதிநிதித்துவச் சட்டம் 1951 இல் சாவடியைக் கைப்பற்றுவது என்பது தண்டனைக்குறிய குற்றங்களில் ஒன்றாகச் சேர்த்துத் திருத்தப்பட்டது. இந்தியாவில் மின்னணு வாக்குப்பதிவு இயந்திரத்தை உருவாக்கியபோது, ஒவ்வொருவரும் வாக்களிக்கும்போது நடக்கும் வாக்கு வாக்குப்பதிவு நடைமுறைகளில் ஏற்படும் நேர இடைவெளியைப் பயன்படுத்திக்கொள்ளும் விதமாக ஒரு வாக்கை பதிவுசெய்த பின்னர் ஐந்து நிமிட இடைவெளிக்குப்பிறகே மற்றொரு வாக்களிக்கைப் பதிவுசெய்ய இயலுமாறு வடிவமைத்தனர். இதனால் வாக்குப் பெட்டியில் ஒரே நேரத்தில் நூற்றுக்கணக்கான வாக்குகளைப் போடுவதுபோல இதில் செய்ய இயலாதவாறு பாதுகாக்கப்பட்டது. மேலும் அசம்பாவித சம்பவத்தின்போது மின்னணு வாக்குப்பதிவு இயந்திரத்தை வாக்குச்சாவடி அதிகாரி முடக்குவதற்கு ஏதுவாக அவரிடம் ஒரு பொத்தான் இருக்கும். இருந்தபோதிலும் இந்தியாவில் வாக்குச்சாவடியைக் கைப்பற்றுதல் என்பது ஓரளவுக்குத் தொடரவே செய்கிறது என்ற புகார் கட்சிகளால் எழுப்பப்படுகிறது.  

## இதையும் காண்க
- இந்தியாவில் ஊழல்
# மைக்கேல் மேசுட்லின்



**மைக்கேல் மேசுட்லின்** *(Michael Maestlin)* ( மாசுட்லின், மோசுட்லின், அல்லது மோயெசுட்லின் எனவெல்லாம் வழங்குபவர் ) (30 செப்டம்பர் 1550, கோப்பிங்கன் - 20 அக்தோபர் 1631, தூபிங்கன்) ஒரு செருமானிய வானியலாளரும் கணிதவியலாளரும் ஆவார். இவர் யோகான்னசு கெப்லரின் பேராசிரியர் ஆவார்.  

## வாழ்க்கைப்பணி

இவர் தூபிங்கன் பல்கலைக்கழகத்தில் இறையியலும் கணிதவியலும் வானியலும்/கணியவியலும் (சோதிடமும்) கற்றார். (தூபிங்கன் ஊர்ட்டெம்பர்கு டச்சியின் ஒருபகுதி ஆகும்.) இவர் 1571 இல் magister ஆகப் பட்டம் பெற்றார். 1576 இல் பேக்நாங்கில் உலூதரிய deacon ஆனார். தொடர்ந்து தன் ஆய்வுகளில் ஊடுபட்டுவந்தார்.  

இவர் 1580 இல் ஐடெல்பர்கு பல்கலைக்கழகத்தில் கணிதவியல் பேராசிரியர் ஆனார். பின்னர் தூபிங்கன் பல்கைக்கழகத்திலும் பேராசிரியர் ஆனார். இங்கு இவர் 1583 இல் இருந்து 47 ஆண்டுகள் கல்வி பயில்வித்தார்.இவர் 1582 இல் வானியலுக்கான மக்கள் அறிமுக நூலை எழுதினார்.  

இவரது மாணவர்களில் யோகான்னசு கெப்லரும் (1571-1630) ஒருவராவார். இவர் முதன்மையாக சூரியக் குடும்பத்தின் புவிமையக் கோட்பாட்டை கற்பித்து வந்தாலும் இவர்தான் முதலில் நிகோலாசு கோப்பர்னிக்கசுவின் சூரிய மையக் கோட்பாட்டை ஏற்று, பாடம் நட்த்தியவர் ஆவார்.  

மேசுட்லின் கெப்லருக்கு 1597 இல் எழுதிய கடிதத்தில் " 0.6180340" இன் பதின்மமாகத் தலைக்கீழ் தங்க விகித்த்தைக் குறிப்பிடுவதே அறியப்பட்ட முதல் தங்க விகிதக் கணக்கீடு ஆகும்.  

## குறிப்பிடத்தக்க வானியல் நோக்கீடுகள்

- இவர் 1579 திசம்பர் 24 இல் பிளயடெசு கொத்தின் விண்மீன்களை அட்டவணைப்படுத்தினார். அதில் அமைந்த 11 விண்மீன்களை மேசுட்லின் பதிவு செய்துள்ளார். என்றாலும் 14 விண்மீன்கள் அவரால் பார்க்கப்பட்டுள்ளன.
- வெள்ளியல் செவ்வாய் மறைப்பு, 13 அக்தோபர் 1590. இதை மேசுட்லின் ஐடெல்பர்கில் கண்ணுற்றுள்ளார்

## தகைமை

- குறுங்கோள் 11771 மேசுட்லின் 1973 இல் கண்டுபிடிக்கப்பட்டது.
- நிலாவின் மேசுட்லின் குழிப்பள்ளம்
- நிலாவின் மேசுட்லின் கால்வாய்கள்

வளிமக்கலனில் ஐந்து வாரங்கள் எனும் யூல்சு வர்னேவின் அறிபுனைவில் வரும் ஜோவே எனும் வேலைக்கரன் பாத்திரம்,கெப்லரின் பேராசிரியரான மோஎசுட்லினுக்கு இணையாக வியாழனின் இயற்கைத் துணைக்கோள்களையும் வெறுங்கண்ணால் பார்ப்பதாகவும் துருவ விண்மீனின் 14 விண்மீன்களை அதாவது ஒன்பதாம் பொலிவுள்ள எட்டவுள்ள விண்மீனையும் சேர்த்து, விண்மீன்களை வெறுங்கண்ணால் எண்ணுவதாகவும் கூறப்படுகிறது"
# சேத் பார்னசு நிக்கல்சன்


**சேத் பார்னசு நிக்கல்சன்** (*Seth Barnes Nicholson*) (நவம்பர் 12, 1891 – ஜூலை 2, 1963) ஓர் அமெரிக்க வானியலாளர் ஆவார்.  

| 878 மில்டிரெடு | செப்டம்பர் 6, 1916 |  |
| --- | --- | --- |
| 1647 மெனெலாசு | ஜூன் 23, 1957 | } |

இவர் இல்லினாயிசில் உள்ள சுப்பிரிங்பீல்டில் பிறந்தார். இவர் இல்லிஆயிசு ஊரகச் சூழலில் வளர்ந்துள்ளார். இவர் டிரேக் பல்கலைக்கழகத்தில் கல்வி பயிலும்போது வானியலில் ஆர்வம் கொண்டுள்ளார்.  

இவர் 1943 முதல் 1955 வரை *பசிபிக் வானியல் கழக வெளியீடுகளுக்கு* பதிப்பசிரியராக விளங்கியதோடு, அதன் தலவராகவும் இருமுறை இருந்துள்ளார்.  

இவர் கலிபோர்னியாவில் உள்ள இலாசு ஏஞ்சலீசில் இறந்தார்.  

## தகைமைகளும் விருதுகளும்
- புரூசு பதக்கம் (1963)
- 1831 நிக்கல்சன் குறுங்கோளும் நிலாவின் நிக்கல்சன் குழிப்பள்ளமும் செவ்வாயின் நிக்கல்சன் குழிப்பள்ளமும் கனிமீடு நிலாவின் நிக்கல்சன் வட்டாரமும் இவரது நினைவாகப் பெயர் சூட்டப்பட்டுள்ளன.
# அகப்பை

அகழ்வராய்ச்சியிலிருந்து இரும்பு அகப்பை]]  
அகப்பை - இலண்டன் ஹால்மார்க் ]]  
அகப்பை]]  
பகுதியில் எடுக்கப்பட்ட கி.மு 10ம் நூற்றாண்டினை சார்ந்த அகப்பை]]  

**அகப்பை** (ஆழ்ந்த) ஒருவகை கரண்டி ஆகும். இது சட்டுவம் என்றும் அழைக்கப்படுகிறது. இது வடிசாறு, பானம், குழம்புகளை கோர பயன்படுகிறது. இது பல்வேறு வடிவமைப்பில் இருப்பினும், பொதுவாக நீண்ட கைப்பிடி கொண்டு முடிவில் ஆழ்ந்த கோப்பையைக் கொண்டிருக்கும், கோண அடிப்படையிலான கோப்பையானது வடிசாறு மற்றும் குழம்பை எளிதில் பாத்திரம் மற்றும் கோப்பையிலிருந்து கோர உதவுகிறது.  

நவீன காலத்தில் அகப்பை பொதுவாக மற்ற சமையல் உபகரணங்கள் போலவே எஃகு, உலோக கலவை கொண்டு செய்யப்படுகிறது. அவை அலுமினியம், வெள்ளி, நெகிழி, மரம், மூங்கில் மற்றும் மெலாமைன் ரெசின் கொண்டும் செய்யப்படுகிறது. அகப்பையானது பல்வேறு அளவுகளில் அதன் பயன்பாட்டுக்கேற்ப செய்யப்படுகிறது, உதாரணமாக 5" க்கும் குறைவான நீளம் கொண்ட அகப்பையானது குழம்பு மற்றும் சுவையூட்டும் பொருட்களை கோப்பையிலிருந்து கோர பயன்படுகிறது, அதேபோல் 15"க்கும் அதிகமான நீளம் கொண்ட அகப்பையானது வடிசாறு(சூப்) அல்லது பானங்களை கோர பயன்படுகிறது..  

பழங்காலத்தில் அகப்பையானது பொதுவாக சுரைக்காயில் அல்லது கடல் சிப்பிகளில், கொட்டாங்குச்சிகளில் உருவாக்கப்பட்டது.  

## மேலும் பார்க்க
- முள் கரண்டி
- சாரணி
# மன்னர்களின் சமவெளி

நாட்டின் திபான் மலை அடிவாரத்தில், நைல் ஆற்றின் மேற்கே அமைந்த மன்னர்களின் சமவெளி, (சிவப்பு அம்பு குறியிட்ட இடம்)]]  

-இல் உள்ள துட்டன்காமன் கல்லறையின் உட்புறச் சுவரில் வண்ண ஓவியங்கள்]]  

**மன்னர்களின் சமவெளி** (Valley of the Kings) எகிப்து நாட்டில் நைல் ஆற்றின் மேற்கே, திபான் மலை அடிவாரத்தில் உள்ளது. மன்னர்களின் சமவெளிப் பகுதியில் கி மு 16 முதல் 11 –ஆம் நூற்றாண்டு முடிய, இறந்து போன பார்வோன் எனப்படும் எகிப்திய மன்னர்கள் மற்றும் உயர்குடி பிரபுக்களின் சடலங்களை மம்மி முறையில் பதப்படுத்தி கல்லறைக் கட்டிடங்களில் அடக்கம் செய்யப்பட்டது. மன்னர்களின் சமவெளில் 63 கல்லறைகள் உள்ளது.  

எகிப்து நாட்டின் தெற்கில் பாயும் நைல் ஆற்றின் மேற்கு கரையில் மன்னர்களின் சமவெளியும், கிழக்கு கரையில் அல்-உக்சுர் நகரம் மற்றும் அல்-உக்சுர் கோயில் அமைந்துள்ளது. மன்னர்களின் பள்ளத்தாக்கின் 63 கல்லறைகளில் இரண்டாம் ராமேசஸ், முதலாம் தூத்மோஸ் மற்றும் துட்டன்காமன் போன்ற மன்னர்களின் கல்லறைகள் புகழ் பெற்றதாகும்.  

உலகின் பெரும் புகழ் வாய்ந்த தொல்லியல் களங்களில் மன்னர்களின் சமவெளியும் ஒன்றாகும். 1979-இல் மன்னர்களின் சமவெளியை உலகப் பராம்பரியக் களங்களில் ஒன்றாக யுனெஸ்கோ நிறுவனத்தால் அறிவிக்கப்பட்டது.  

## புதிய மம்மிகள் கண்டுபிடிப்பு
- 2017 - எகிப்தின் தெற்கில் உள்ள அல்-உக்சுர் எனப்படும் **லக்சார்** நகரத்தின் அருகில் உள்ள பகுதிகளில் தொல்லியல் துறையினர் ஆய்வு செய்ததில், 3,500 ஆண்டுகள் பழமை வாய்ந்த கல்லறை ஒன்றிலிருந்து எட்டு மம்மிகள் ஏப்ரல், 2017-இல் கண்டெடுக்கப்பட்டுள்ளது.

- 2019 - அல்-உக்சுர் பகுதியில் அக்டோபர் 2019-இல் மரத்தில் செய்யப்பட்ட மம்மி வடிவிலான 30 சவப் பெட்டிகள் கண்டெடுக்கப்பட்டுள்ளன. இச்சவப்பெட்டிகளில் 23 ஆண்களுக்காகவும், 5 பெண்களுக்காகவும், 2 சிறுவர்களுக்காகவும் உருவாக்கப்பட்டிருந்தன. இந்த மம்மி வடிவிலான சவப்பெட்டிகளில் கைகள் மூடப்பட்ட நிலையில் இருக்கும் மம்மிகள் ஆண்களுக்கானது. கைகள் திறந்த நிலையில் இருக்கும் மம்மிகள் பெண்களுக்கானது. மேலும் சவப்பெட்டிகள் மீது பல வண்ணங்களில் ஓவியங்கள் தீட்டப்பட்டிருந்தன.

## இதனையும் காண்க
- மன்னர்களின் சமவெளி (கல்லறை எண் 62)
- ராணிகளின் சமவெளி
- தேர் எல் பகாரி
- பார்வோன்
- மம்மி
- பிரமிடு
# பிவானி



**பிவானி** (*Bhiwani*) , இந்திய மாநிலமான அரியானாவின் பிவானி மாவட்டத்தின் தலைநகரமாகும். அரியானாவின் முன்னாள் முதல்வர்களான பன்சி லால், பனர்சி தாஸ் குப்தா, ஹுக்கும் சிங் ஆகியோர் இந்த ஊரைச் சேர்ந்தவர்களாவர். சோட்டி காசு என்ற பெயராலும் பிவானி அழைக்கப்படுகிறது.  

1803 ஆம் ஆண்டில் பிவானி மராட்டியப் பேரரசில் இருந்து பிரிக்கப்பட்ட்டு பிரித்தானிய அரசால் இணைக்கப்பட்டது. 1817 ஆம் ஆண்டில், வில்லியம் பிரேசர் இங்கு ஒரு மண்டியை (தானியம் மற்றும் பொருட்கள் சந்தை) கட்டினார். இதன் விளைவாக பிவானி நகரம் பிராந்திய வர்த்தக மையமாக உருவானது.  

## போக்குவரத்து
### இருப்புவழி
இங்கிருந்து ரோத்தக், தில்லி, ஹிசார், ரேவாரி, பட்டிண்டா ஆகிய நகரங்களை அடைய தொடர்வண்டிகள் இயக்கப்படுகின்றன.  

### சாலைவழி
இங்கிருந்து அரியானாவின் முக்கிய நகரங்களுக்கும், அண்டை மாநிலங்களில் உள்ள முக்கிய நகரங்களுக்கும் பேருந்துகள் இயக்கப்படுகின்றன.
# வில்சன் நோய்


## நோய் அறிகுறிகள் மற்றும் உணர்குறிகள்
### கல்லீரல் நோய்கள்
வில்சன் நோய் கல்லீரல் அழற்சி, கல்லீரல் இழைநார் வளர்ச்சி முதலிய நோய்களைத் தோற்றுவிக்கலாம். கல்லீரல் பாதிப்படைவது குருதியில் அல்புமின் மற்றும் குருதியுறை காரணிகள் அளவைக் குறைக்கும், பிலிரூபின் அளவைக் கூட்டும். கல்லீரல் நோய்களினால் களைப்பு, குருதியுறையாத் தன்மை, ஈரல் வாயினாள மிகையழுத்தம் போன்றன ஏற்படலாம்.  

### நரம்பு உளவியல் அறிகுறிகள்
செப்பு மூளையில் படிவதனால் உளப்பிணி, நடுக்கம், பேச்சுக்குளறல், வலிப்பு போன்றன ஏற்படலாம்.  

## அறுதியிடல்
கைசர்-பிளைச்சர் வளையம் எனப்படும் கருவிழிப்படலத்தின் விளிம்பைச் சுற்றித் தோன்றும் கபில நிற வளையம். கல்லீரல் தொழிற்பாட்டுச் சோதனைகளில் அசுபார்ட்டேட்டு மற்றும் அலனின் அமின்மாற்று நொதிகள் மற்றும் பிலிரூபின் அளவு உயர்ந்து காணப்படும். செருலோபிளாசுமின் அளவு குறைவாகக் காணப்படும்.  

## சிகிச்சை
உணவில் கட்டுப்படுத்தப்பட்ட அளவில் செப்பு எடுக்கவேண்டும். செப்பு காணப்படும் உணவுப்பொருட்களான காளான்கள், உண்ணுபழ வித்துகள் (பழக்கொட்டை), சாக்கலேட், உலர்ந்த பழங்கள், கல்லீரல், ஓடுடை மீன்கள் போன்றனவற்றைத் தவிர்த்தல்.  

பெனிசிலாமைன் எனும் மருந்து செப்புடன் இணைந்து அதனைச் சிறுநீருடன் வெளியேற்ற உதவுகின்றது. துத்தநாகம் குடலில் செப்பு அகத்துறிஞ்சப்படுவதைத் தடுக்கின்றது.  

## உசாத்துணைகள்
# எசுத்தர் அவுவா ஒக்லூ

**எசுத்தர் அவுவா ஒக்லூ** (*Esther Afua Ocloo*, 18 ஏப்பிரல் 1919 - 8 பெப்ரவரி 2002) கானா நாட்டு தொழில் முனைவர்களில் ஒருவர். மீச்சிறு கடன் அல்லது குறுங்கடன் அளிப்பதில் முன்னோடி. சிறு தொழில் நிறுவனங்களும் சிறு வணிகம் செய்பவர்களும் இதனால் பயன் பெற்றனர்.  

1976 ஆம் ஆண்டு பெண்கள் உலக வங்கியை மிசேலா வால்ச்சுடனும் எலா மாட் உடனும் இணைந்து தொடங்கியவர். பெண்கள் உலக வங்கியின் பொறுப்பாளர்களின்முதல் தலைவராக  
இருந்தார். பெண்களின் பொருளாதார மேம்பாட்டுக்கு உழைத்ததற்காக எண்ணற்ற விருதுகளை பெற்றுள்ளார்.  

அ்வுவா நகுலேநு என்ற பெயரில் கானாவின் வோல்டா பகுதியில் இச்யார்ச் நுகுலேநு என்ற கொல்லருக்கும் இச்யார்சினியா என்பவருக்கும் பிறந்தார். பிரைசுபைடேரியன் தொடக்க பள்ளிக்கு பாட்டி மூலம் சேர்த்துவிடப்பட்டார். பின்னர் இருபாலரும் படிக்கும் பெகி பிலெங்கோ உறைவிடப்பள்ளியில் சேர்ந்தார். ஏழ்மையின் காரணமாக வார நாட்களில் வீட்டுக்கு வந்து வீட்டிலிருந்து உணவு பொருட்களை கொண்டு வருவார் பணத்தை மிச்சப்படுத்த அவற்றை கொண்டு இவரே சமையல் செய்வார். கல்வி உதவித்தொகையை வென்று அசிமோடா பள்ளியில் 1931 முதல் 1941 வரை படித்தார். அங்கு கேம்பிரிட்ச் பள்ளி சான்றிதழை பெற்றார்.
# Module:PrevalenceData

-- This module is specifically the Wikidata property "prevalence" (P1193), due  
-- to its particular need for ranges and area-based qualifiers, and the lack of  
-- support for these in the main Wikidata module.  

-- Completely untested.  
local p = {}  

--local wikidata = require( 'Module:Wikidata' )  

p.main = function  
--local entity = mw.wikibase.getEntity( 'Q133087' )  
local entity = mw.wikibase.getEntity( .args.qId or nil )  
if entity then  
local prevalenceClaims = entity.claims and entity.claims.P1193  
-- TODO: Get best claim, not always just the first one.  
-- Probably use getBestStatements.  
if prevalenceClaims then  
local pRange = ''  
-- Run through all prevalence claims  
for i, prevalenceClaim in pairs( prevalenceClaims ) do  
local prevalenceValue = prevalenceClaim.mainsnak.datavalue.value  
if prevalenceValue then  
if string.len( pRange ) > 0 then  
-- Split multiple claims  
-- Maybe line break instead?  
pRange = pRange .. ', '  
end  
local lowerBound = prevalenceValue.lowerBound * 100  
local upperBound = prevalenceValue.upperBound * 100  
pRange = pRange .. lowerBound  
if lowerBound ~= upperBound then  
pRange = pRange .. ' to ' .. upperBound  
end  

pRange = pRange .. '%'  
if prevalenceClaim.qualifiers then  
-- Qualifiers for prevalence are currently unstandardized.  
-- Keep guessing until the one is found.  
local quals = prevalenceClaim.qualifiers.P276 or -- location  
prevalenceClaim.qualifiers.P1001 or -- applies to jurisdiction  
prevalenceClaim.qualifiers.P17 -- country  
if quals then  
pRange = pRange .. ' ('  
for k, qual in pairs(quals) do  
if k > 1 then  
pRange = pRange .. ', '  
end  
local qualId = qual.datavalue.value[ 'numeric-id' ]  
local link = mw.wikibase.sitelink( 'Q' .. qualId )  
local label = ({  
-- Certain geographic locales might need a  
-- manual-ish override for labels.  
[ 132453 ] = 'developed world'  
})[ qualId ] or mw.wikibase.label( 'Q' .. qualId )  
if link then  
label = * .. label .. *  
end  
pRange = pRange .. label  

end  
pRange = pRange .. ')'  
end  
end  
end  
---
-- Todo: References  
if prevalenceClaim.references then  

end  
---

end  
return pRange  
end  
end  
return ''  
end  

return p
# வார்ப்புரு:Infobox medical condition (new)

}  
| data6 =  

| label7 = பலுக்கல்  
| data7 =  

| label10 = சிறப்பு  
| data10 =  

| label12 = அறிகுறிகள்  
| data12 = }}  

| label13 = சிக்கல்கள்  
| data13 = }}  

| label14 = வழமையான தொடக்கம்  
| data14 = }}  

| label15 = கால அளவு  
| data15 = }}  

| label16 = வகைகள்  
| data16 = }}  

| label17 = காரணங்கள்  
| data17 = }}}}  

| label18 = சூழிடர் காரணிகள்  
| data18 = }}}}  

| label19 = நோயறிதல்  
| data19 = }}  

| label20 = ஒத்த நிலைமைகள்  
| data20 = }}}}}}  

| label21 = தடுப்பு  
| data21 = }}  

| label22 = சிகிச்சை  
| data22 = }}  

| label23 = மருந்து  
| data23 = }}  

| label24 = முன்கணிப்பு  
| data24 = }}  

| label25 = நிகழும் வீதம்  
| data25 = }  

| label26 = இறப்புகள்  
| data26 = }}  

| rowclass30 = noprint  
| data30 = <div></div>  

}}<noinclude></noinclude>
# வெசுட்டோ மெல்வின் சுலிப்பர்


**வெசுட்டோ மெல்வின் சுலிப்பர்** *(Vesto Melvin Slipher)* (நவம்பர் 11, 1875 - நவம்பர் 8, 1969) ஓர் அமெரிக்க வானியலாளர் ஆவார். இவர் முதன்முதலாக பால்வெளிகளின் ஆர விரைவுகளைக் கணக்கிட்டார். இது விரிவடையும் அண்டக் கோட்பாட்டுக்கு ஆய்வுசார் அடிப்படையைத் தந்தது.  

சுலிப்பர் இந்தியானாவைச் சேர்ந்த மல்பெரியில் பிறந்தார். இவர் தன்முனைவர் பட்டத்தை 1909 இல் புளூமிங்டன் இந்தியானா பல்கலைக்கழகத்தில் பெற்றார்.  

சுலிப்பர் 1914 இல் முதன்முதலில் சுருள் பால்வெளிகளின் கதிர்வீச்சையும் கண்டுபிடித்தார்.  

இவர் 1929 இல் உவரிய (சோடிய) அடுக்கைக் கண்டுபிடித்தார். இவர் கிளைடு தாம்பவுகை பயன்படுத்தி மேற்கொண்ட ஆய்வு புளூட்டோவைக் கண்டுபிடிக்க வழிவகுத்தது. இந்த அளவீடுகளும் அதன் சிறப்பும் 1917 க்கு முன்பே பிற வான்காணகங்களில் இருந்த ஜேம்சு எட்வார்டு கீலர் (இலிக், அல்லெகனி), வெசுட்டோ மெல்வின் சுலிப்பர் (உலோவல்), வில்லியம் வாலசு கேம்பெல் (இலிக்) ஆகியோரால் அறியப்பட்டிருந்தன.  

வெசுட்டோ சுலிப்பரின் பால்வெளிச் செம்பெயர்ச்சி அளவீடுகளை தனது பால்வெலித் தொலைவு அளவீடுகளை இனைத்து, அபுளும் மில்ட்டன் குமாசனும் வான்பொருட்களின் தொலைவுகளுக்கும் செம்பெயர்ச்சிகளுக்கும் இடையில் ஒரு கரடான விகித உறவு உள்ளதைக் கண்டுபிடித்தனர். இந்தச் செம்பெயர்ச்சி-தொலைவு ஒட்டுறவு, இப்போது அஉள் விதி எனப்படுகிறது; இது இருவராலும் 1929 இல் உருவாக்கப்பட்டது. இது விரிவுறும் அண்டம் எனும் புத்தியற்காலப் படிமம் ஆனது.  

இவர் அரிசோனாவில் உள்ள பிளேகுசுடாபில் இறந்தார். அங்கே மக்கள் கல்லறையில் அடக்கம் செய்யப்பட்டார்.  

## விருதுகள்
- இலாலண்டே பரிசு (1919)
- அரசு வானியல் கழகப் பொற்பதக்கம் (1932)
- புரூசு பதக்கம் (1935)
- நிலாவின் சுலிப்பர் குழிப்பள்ளமும் செவ்வாயின் குழிப்பள்ளமும் 1962 செப்டாம்பர் 7 இல் இந்தியானா சிறுகோள் திட்டத்தில் கண்டுபிடித்த சிறுகோளான 1766சுலிப்பரும் இயர்ள், வெசுட்டோ சுலிப்பர் நினைவாக பெயரிடப்பட்டது.
# அதீத நூற்றாண்டாளர்

**அதீத நூற்றாண்டாளர்**  

(Supercentenarian) என்பது தனது 110ஆவது பிறந்த நாளின் பின்பும் வாழ்ந்து வரும் ஒருவரைக் குறிக்கும் சொல்லாகும். இவ்வாறு அதீத நூற்றாண்டாளராக ஆயிரத்தில் ஒருவரே வாழமுடியும். இதுவரையிலும் அதிகூடிய வயதில் வாழ்ந்த மனிதரின் வயது 125 ஆகும். அந்தவகையில் மனிதர்களின் அதிகூடிய வாழ்நாள் வயதாக 125 கொள்ளப்படுகின்றது. ஐக்கிய அமெரிக்கா யப்பான், இங்கிலாந்து, வேல்ஸ், பிரான்சு, இத்தாலி ஆகிய நாடுகளிலேயே இவ்வாறான மக்கள் அதிகம் வாழ்கின்றனர், வாழ்ந்துள்ளனர். மேலும், உலகின் முதலாவது அதீத நூற்றாண்டாளராக *கீர்ட் அதிரான்ஸ் பூம்கார்ட்* (Geert Adriaans Boomgaard) என்பவர் என்பவர் கருதப்படுகின்றார். இவர் 19 ஆம் நூற்றாண்டின் பிற்பகுதியில் இறந்துள்ளார்.
# எஸ். பி. கே. ஆண்கள் மேல்நிலைப் பள்ளி


**எஸ்.பி.கே.ஆண்கள் மேல்நிலைப்பள்ளி** தமிழ் நாட்டுப்பாடசாலைகளில் ஒன்றாகும். இது 1889 ஆம் ஆண்டு நிறுவப்பட்டது.  
விருதுநகர் மாவட்டத்தில் அருப்புக்கோட்டையில் இது அமைந்துள்ளது. இம்மேல்நிலைப்பள்ளியின் பகுதிப் சுட்டிலக்கம் 626101 என்பதாகும். இது ஒரு ஆண்கள் பாடசாலை ஆகும். மேலும், இங்கு தமிழ் மற்றும் ஆங்கில மொழிகளில் கல்வி கற்பிக்கப்படுகின்றது.  

தற்போது இந்தப் பள்ளியின் தலைமை ஆசிரியர் ஆனந்தராஜன்
# உணர்திற வெப்பம்

வெப்பவேதியியலில் **உணர்திற வெப்பம்** (Sensible heat) என்பது ஓர் அமைப்பு தன்னுடைய வெப்பநிலையும் வேறு சில வெப்ப இயக்கவியல் பண்புகளும் மாறும்படியாகப் பரிமாறிக் கொள்ளும் வெப்பம் ஆகும். இந்த வெப்ப மாற்றத்தின் போது, அழுத்தம், கனவளவு போன்ற பிற பண்புகள் மாறாதிருக்கலாம்.  

இதற்கு மாறாக, பரிமாற்றமடையும் வெப்பம் மறைந்து இருக்குமானால் அது மறை வெப்பம் என்று வழங்கப்படும். காட்டாக, ஒரு பனிக்கட்டி வெப்பத்தை உறிஞ்சி உருகும்போது, அவ்வாறு உள்ளிழுக்கப்படும் வெப்பமானது, வெப்பநிலையை மாற்றாமல் நீராக மாற்றுவதால் அது மறைந்திருக்கும் வெப்பம் என்னும் பொருள்படும்படி மறை வெப்பம் எனப்படுகிறது.  

உணர்திற வெப்பமும், மறை வெப்பமும் ஒன்றிற்கொன்று தொடர்புடையவை. ஆனால், இவை ஆற்றலின் சிறப்பு வகைகள் அல்லன. வெப்பப் பரிமாற்றம் ஏற்படும்போது, தொடர்புடைய அமைப்பின் மீது உருவாக்கும் தாக்கத்தைக் கொண்டு இவ்விரண்டு வகையாக வகைப்படுத்தப்படும்.  

ஒரு வெப்ப இயக்கவியல் அமைப்பின் உணர்திற வெப்பத்தைக் கணிக்க, அதன் நிறையையும் (*m*), வெப்பக் கொண்மையையும் (*c*), வெப்பநிலை மாற்றத்தையும் (<math>\Delta T</math>) பெருக்க வேண்டும். (*Q*) என்பது வெப்பமானால்,  
:<math> Q_{sensible} = m c \Delta T \, .</math>  

1847ல், பிரித்தானிய அறிவியலாளர் ஜேம்ஸ் பிரெஸ்காட் ஜூல் உணர்திற வெப்பத்தை ஒரு வெப்பமானி கொண்டு அளக்க இயலும் ஆற்றல் என்று குறிப்பிட்டுள்ளார்.  

## அடிக்குறிப்புகளும் மேற்கோள்களும்
# சொளிங்கர்-எலிசன் கூட்டறிகுறி


**சொளிங்கர்-எலிசன் கூட்டறிகுறி** (Zollinger–Ellison syndrome) என்பது புத்திழையப் பெருக்கத்தால் இரைப்பையில் மிகையாக அமிலம் சுரக்கப்பட்டு வயிற்றுப் புண் ஏற்படுதல் ஆகும். இது ஒரு நரம்பிய அகஞ்சுரப்பியப் புத்திழையப் பெருக்கம் ஆகும். காசுத்திரின் எனும் இயக்குநீரைச் சுரக்கவல்ல காசுத்திரின் புத்திழையத்தால் இந்நோய் ஏற்படுகின்றது. இரையகச் சுவரணுக்கள் (*parietal cell*) இரையகக்காடியைச் (ஐதரோகுளோரிக் காடி) சுரப்பதற்கு காசுத்திரினின் தூண்டல் தேவையானதாகும்.  

சொளிங்கர்-எலிசன் கூட்டறிகுறி தன்னிச்சையாக அல்லது மரபணுப் பிறழ்ச்சியின் காரணமாக ஏற்படலாம். பன்மடிய அகஞ்சுரப்பிய புத்திழையப் பெருக்கம் வகை I (Multiple endocrine neoplasia type 1 / MEN-1 கூட்டறிகுறி) எனப்படும் அகஞ்சுரப்பியத் தொகுதியில் ஏற்படும் மரபியல் ஆட்சியுடைக் கூட்டறிகுறி நோயில் கணையம், முன்சிறுகுடல், நிணநீர்க் கணுக்கள் ஆகியனவற்றிலும் காசுத்திரின் புத்திழையத்தால் காசுத்திரின் சுரக்கப்படலாம். இவற்றை விட இதயம், சூலகம், பித்தப்பை, கல்லீரல், சிறுநீரகம் போன்ற பகுதிகளிலும் இது ஏற்படலாம்.  

## அறிகுறிகள்
வயிற்று வலியும் வயிற்றுப்போக்கும் இதனது பொதுவான அறிகுறிகள் ஆகும். இரவில் உணவின் பொழுது அல்லது உண்ட பிற்பாடு ஏற்படும் உணவுக்குழாய் வலி, குமட்டல், குருதி வாந்தி, பசியின்மை ஆகியனவும் சொளிங்கர்-எலிசன் கூட்டறிகுறியில் காணப்படலாம்.  

## அறுதியிடல்
அகநோக்கி மூலம் வயிற்றுப் புண் இருப்பது அறுதியிடப்பட்ட பின்னர் காசுத்திரின் அளவு அறியப்படும். செக்கிரெடின் சுரக்கப்படும் அமிலத்தைக் கட்டுப்படுத்துவதில் துணை புரிகின்றது. எனினும் இந்நோயில் செக்கிரெடின் கொடுக்கப்பட்ட பின்னரும் காசுத்திரின் அளவு மாறாது இருத்தல் இந்நோயை அருதிய்ட உதவுகின்றது.  

## சிகிச்சை
குறிப்பிட்ட பகுதியில் மட்டும் ஏற்படக்கூடிய புத்திழையப் பெருக்கம் அறுவைச்சிகிச்சை மூலம் அகற்றப்பட முடியும். ஆனால் பரவியுள்ள புத்திழையப் பெருக்கம் அறுவைச்சிகிச்சை மூலம் அகற்றப்படமுடியாது. இந்நிலையில் அமிலம் சுரத்தலைத் தடுத்தலிற்குரிய மருந்துகள் வாழ்நாள் முழுவதும் பயன்படுத்தும் சூழ்நிலை ஏற்படுகின்றது.  

## உசாத்துணைகள்
# ஈ. ஆர். பிரைத்வெயிட்

**ஈ. ஆர். பிரைத்வெய்ட்** ( Eustace Edward Ricardo Braithwaite 27 சூன் 1912-திசம்பர் 12 2016)  என்பவர் கயானா நாட்டைச் சேர்ந்த அமெரிக்க ஆங்கில புதின எழுத்தாளர், நூலாசிரியர், கல்வியாளர் மற்றும் தூதர் ஆவார்.  

## வாழ்வும் பணிகளும்

டு சார் வித் லவ் என்ற இவர் எழுதிய நூல் 1959 இல் வெளிவந்து பெரும் புகழை இவருக்கு ஈட்டிக் கொடுத்தது. இக்கதை திரைப் படமாகவும் ஆக்கப்பட்டது. இவருடைய புதினங்களும் சிறுகதைகளும்  இனங்களிடையே நிலவும் ஏற்றத் தாழ்வுகள் கறுப்பின மக்களுக்கு ஏற்படும் அவலங்கள் பிற சமூக நிலைமைகள் ஆகியன குறித்து சித்தரிப்பவன ஆகும்.  

கருப்பினத்தைச் சேர்ந்தவர் என்ற காரணத்தால் வேலை கிடைப்பதும் வீடு கிடைப்பதும் வாழ்வின் தொடக்கத்தில் பிரைத் வெயிட்டுக்குக் கடினமாக இருந்தது.  

1973 ஆம் ஆண்டில் இவருடைய நூலுக்கு விதிக்கப்பட்ட தடையைத் தென்னாப்பிரிக்க அரசு நீக்கியது. அதன் பின்னர் இவர் தென்னாப்பிரிக்காவில் 6 வாரங்கள் சுற்றுப் பயணம் செய்தார். அந்தச் சுற்றுப்பயண அனுபவங்களை எழுதி நூலாக வெளியிட்டார்.  

நியூயார்க்கு பல்கலைக்கழகம், ஹோவார்டு பல்கலைக்கழகம், மான்சேஸ்ட்டர் கம்யூனிட்டி கல்லூரி  ஆகிய நிறுவனங்களில்  
பேராசிரியராக இருந்தார். 1960 ஆண்டுகளில் ஐக்கிய நாட்டு அவையில் கயானா நாட்டின் தூதராக இருந்தார். வெனிசுலா நாட்டிலும் தூதராக இருந்தார்.  

பிரைத் வெயிட் நூறாண்டுகள் நிறைவுற்றபோது கயானா நாட்டுக்குச் சென்றார். அப்போது இவருக்கு அந்நாட்டு அரசுத் தலைவர் விருது அளித்துச் சிறப்பித்தார். இவர் அமெரிக்காவில் வாசிங்டன் நகரில் வசித்து வந்தார்.  

## மேற்கோள்
# வில்லியம் என்றி பிக்கெரிங்



**வில்லியம் என்றி பிக்கெரிங்** *(William Henry Pickering)* (பிப்ரவரி 15, 1858 - ஜனவரி 16, 1938) ஓர் அமெரிக்க வானியலாளர் ஆவார். இவர் பல வான்காணகங்களைக் கட்டி நிறுவினார். அவற்றில் பெர்சிவால் உலோவெலும் பிளேகுசுடாபும் அடங்கும்.இவர் சூரிய ஒளிமறைப்புத் தேட்டங்களில் கலந்துகொண்டார் நிலாவின் மொத்தல் குழிப்பள்ளங்களின் ஆய்விலும் ஈடுபட்டுள்ளார். எராட்டோதெனெசு குழிப்பள்ளத் தோற்றத்தின் மாற்றங்கள் நிலாவில் உள்ள பூச்சிகளால் எற்படுகிறது எனக் கருதினார்.இவர் தன் பிந்தைய வாழ்க்கையின் பெரும்பகுதியை ஜமைக்காவில் அமைந்த இவரது சொந்த வான்காணகத்தில் கழித்தார்.  

## விருதுகள்
இவர் 1905 இல் பிரிக்சு இலாலண்டே பரிசு பெற்றார்.1909 இல் பிரிக்சு ஜான்சென் பரிசு பெற்றார். 784 பிக்கெரிங்கியா குறுங்கோளும் நிலாவின் பிக்கெரிங் குழிப்பள்லமும் செவ்வாயின் பிக்கெரிங் குழிப்பள்ளமும் இவரது நினைவாகவும் இவரது அண்ணனாகிய எட்வார்டு சார்லசு பிக்கரிங் நினைவாகவும் இணைந்து பெயர் இடப்பட்டுள்ளன.
# என். கே. பி. சால்வே சேலஞ்ஜர் கோப்பை

என்.கே.பி. சால்வே சேலஞ்ஜர் கோப்பை பொதுவாக சேலஞ்ஜர் கோப்பை என அழைக்கப்படுகிறது. இது இந்திய கிரிக்கெட் கட்டுப்பாட்டு வாரியத்தால் வழங்கப்படுகிறது. 1994-95 பருவம் முதல் இக்கோப்பைக்கானப் போட்டி நடைபெறுகிறது.  
## வெற்றி பெற்ற அணிகள்
இக்கோப்பையை முதல் முறையாக இந்தியா சீனியர்ஸ் அணி வென்றது.அதிக முறை இக்கோப்பையை வென்ற அணியும் இதுவே (7 முறை).  
- 1994-95 இந்தியா சீனியர்கள்
- 1995-96 இந்தியா சீனியர்கள்
- 1996-97 இந்தியா சீனியர்கள்
- 1997-98 இந்தியா சீனியர்கள்
- 1998-99 இந்திய ஏ / இந்தியா பி
- 1999-00 இந்தியா சீனியர்கள்
- 2000-01 இந்தியா சீனியர்கள்
- 2001-02 இந்திய ஏ
- 2002-03 விளையாடவில்லை
- 2003-04 இந்திய ஏ
- 2004-05 இந்திய ஏ
- 2005-06 இந்தியா சீனியர்கள்
- 2006-07 இந்தியா ப்ளூ / இந்தியா ரெட்
- 2007-08 இந்தியா ப்ளூ
- 2008-09 இந்தியா ப்ளூ
- 2009-10 இந்தியா ரெட்
- 2010-11 இந்தியா ப்ளூ
- 2011-12ல் இந்தியா சிவப்பு / இந்தியா பசுமை
- 2012-13 இந்தியா பி
- 2013-14 இந்தியா ப்ளூ
# மா. அரங்கநாதன்



**மா. அரங்கநாதன்** (*M. Aranganathan*, 3 நவம்பர் 1931 - 16 ஏப்ரல் 2017) ஒரு தமிழ்நாட்டு எழுத்தாளர் ஆவார்.  

## வாழ்க்கைக் குறிப்பு
இவர் கன்னியாகுமரி மாவட்டம் திருப்பதிசாரம் (திருவண்பரிசாரம்) கிராமத்தில், மகாதேவன், பார்வதியம்மாள் என்ற பெற்றோருக்கு பிறந்தவராவார், பின்னர் வேலையின் காரணமாக சென்னைக்குக் குடிபெயர்ந்தார். சங்க இலக்கியம், சைவ சித்தாந்தம், மேலைநாட்டு இலக்கியங்கள், திரைப்படங்கள் ஆகியவற்றில் ஆழ்ந்த ஈடுபாடு கொண்ட இவர், 1950 ஆம் ஆண்டில், பிரசண்ட விகடன் இதழில் எழுதத் தொடங்கியுள்ளார். மேலும் *முன்றில்* என்ற இலக்கியச் சிற்றிதழையும் நடத்திவந்துள்ளார், 1988 முதல் 1996 வரை 19 இதழ்களாக வெளிவந்த இந்த இதழ் தமிழ் சிற்றிதழ் வரலாற்றில் சிறந்த இடத்தை பெற்றதாகும். இவரது படைப்புகளில் பல, தமிழகத்தின் பல்வேறு பல்கலைக்கழகங்களில் பாடமாக வைக்கப்பட்டுள்து. இவரது 86 சிறுகதைளை சாந்தி சிவராமன் என்பவர் ஆங்கிலத்தில் மொழியாக்கம் செய்துள்ளார். மேலும் இவரது மொத்த படைப்புகளையும் நற்றிணை பதிப்பகம் 2016 ஆம் ஆண்டில் 'மா.அரங்கநாதன் படைப்புகள்' என்ற பெயரில் வெளியிட்டுள்ளது.  

50 ஆண்டுகளுக்கு மேலாக சென்னையில் வசித்து வந்த இவர், சென்னை மாநகராட்சியில் எழுத்தராகப் பணியாற்றி ஓய்வு பெற்றவராவார், அரசுப் பணியிலிருந்து ஓய்வுபெற்று, பின்னர் புதுச்சேரியில் வசித்துவந்தார். அவரது இறப்பிற்கு பின்னர் அங்கேயே நல்லடக்கம் செய்யப்பட்டார்.  

## இலக்கிய படைப்புகள்
- பொருளின் பொருள் கவிதை ( கட்டுரைத் தொகுப்பு)
- வீடு பேறு (சிறுகதைத் தொகுப்பு)
- காடன் மலை (சிறுகதைத் தொகுப்பு)
- சிராப் பள்ளி (சிறுகதைத் தொகுப்பு)
- ஞானக் கூத்து (சிறுகதைத் தொகுப்பு)
- மா.அரங்கநாதன் கதைகள்
- மா.அரங்கநாதன் கட்டுரைகள்
- பறளியாற்று மாந்தர் (புதினம்)
- காளியூட்டு (புதினம்)
- முன்றில் இலக்கிய சிற்றிதழ்

என மொத்தம் 90 சிறுகதைகள், இரண்டு புதினங்கள் மற்றும் 47 கட்டுரைகளை எழுதியுள்ளார். இவருக்கும் தமிழக அரசின் எழுத்தாளருக்கான விருது, பப்பாசி நிறுவனத்தின் கலைஞர் விருது, லில்லிதேவசகாயமணி இலக்கிய விருது மற்றும் திருப்பூர் தமிழ்ச்சங்க விருது போன்றவைகள் வழங்கப்பட்டுள்ளது.  

## மா.அரங்கநாதன் இலக்கிய விருது
இவரின் மகன், அரங்க.மகாதேவன் அவர்கள் சென்னை, உயர் நீதிமன்ற நீதிபதியாக பணியாற்றி வருகிறார். இவரது தந்தையின் வழியே இவரும் தமிழ் இலக்கியத்துறையில் பெரும் ஆர்வம் கொண்டவர். மேலும் தந்தையின் நினைவாக 2018 ஆம் ஆண்டு முதல் ஒவ்வொரு ஆண்டும் ஏப்ரல் 16-ந்தேதி அன்று தமிழ் அறிஞர்களுக்கு *மா.அரங்கநாதன் இலக்கிய விருது* வழங்கி வருகிறார்.  

இலக்கியத் துறையில் பல்லாண்டுகளாக பங்களித்து வரும் தமிழின் சிறந்த எழுத்தாளர்களுக்கு அவர்களது ஒட்டுமொத்த இலக்கியப் பங்களிப்பு, செயற்பாடுகள் ஆகியவற்றைக் கருத்தில் கொண்டு கவிதை, சிறுகதை, நாவல், கட்டுரை ஆகியவை ஒரு பிரிவிலும் நாடகம், மொழிபெயர்ப்பு, ஆராய்ச்சி நூல்கள், கவின்கலை, விமர்சனம், இளம் எழுத்தாளார்கள் என மற்றொரு பிரிவுமாக என இருபிரிவுகளாக இவ்விருதுகள் வழங்கப்பட்டு வருகிறது. விருதாளர்களுக்கு தலா ஒரு லட்சம் கொண்ட ரொக்கப் பரிசுடன் எழுத்தாளர் மா. அரங்கநாதனின் உருவச் சிற்பம் ஒன்றும் நினைவுப் பரிசாக வழங்கப்பட்டு வருகிறது.  

2013 ஆம் ஆண்டிற்கான இலக்கிய விருதினை பேராசிரியர் க.பஞ்சாங்கம் மற்றும் எழுத்தாளர் சுரேஷ்குமார் இந்திரஜித் ஆகியோர் பெற்றுள்ளனர்.
# எம். ஜி. சுரேஷ்

**எம். ஜி. சுரேஷ்** (இறப்பு: அக்டோபர் 2, 2017) தமிழ் இலக்கிய வரலாற்றில் பின் நவீனத்துவப் படைப்பாளிகளில் குறிப்பிடத்தக்கவர். 1970 களில் தமது எழுத்துப் பணியைத் தொடங்கிய இவர் தீபம், கணையாழி உள்ளிட்ட இதழ்களில் புதுக்கவிதை எழுதினார். இளவேனிலின் தூண்டுதலால் எழுதிய, இவர் சிறுகதையானது, கார்க்கி பத்திரிகையில் முதன்முதலில் வெளிவந்தது. இவரின் அட்லாண்டிஸ் மனிதன், அலெக்சாண்டர் ஆகிய இரு புதினங்கள் தாம்பரம் கிறிஸ்தவக் கல்லூரியில் எம்.ஏ பட்டப் படிப்புக்குப் பாடமாக வைக்கப்பட்டிருந்தது. இவரின் படைப்புகளை ஆய்வு செய்து பலர் முனைவர், இளமுனைவர் பட்டங்களைப் பெற்றுள்ளனர். இவர் மொத்தம் ஆறு புதினங்கள், மூன்று சிறுகதைத் தொகுதிகள், மூன்று குறுநாவல்கள் எழுதியுள்ளார். இவருடைய கட்டுரைகள், பத்தி எழுத்துக்கள், நேர்காணல்கள் போன்றவையும் நூல்களாகத் தொகுக்கப்பட்டுள்ளன. பன்முகம் (2001 – 2005) என்னும் காலாண்டு இதழையும் அவர் நடத்திவந்தார்.  

## தொழில்
இவர் அரசுத்துறையில் தணிக்கையாளராகப் பணியாற்றினார். இலக்கியத்தின் மீதுதான ஈடுபாட்டால், அரசுப் பணியிலிருந்து விருப்ப ஓய்வில் பெற்றார்.  

## விருதுகள், பாராட்டுகள்
- திருப்பூர் தமிழ்ச்சங்கம் இவரது அட்லாண்டிஸ் மனிதன், மற்றும் சிலருடன் ஆகிய புதினங்களுக்கு விருது வழங்கியது
- 37 என்ற புதினத்துக்க காலச்சுவடும் உயிர்மையும் விழா எடுத்து பாராட்டி இருக்கின்றன.
- இவரது அட்லாண்டிஸ் புதினம் மூன்றாம் தர நாடுகளின் நாவல்களிலே மிக முக்கியமானது என்று கோவை ஞானி சொல்லியுள்ளார்.

## படைப்புகள்
### புதினங்கள்
- இரண்டாவது உலகைத் தேடி
- கான்க்ரீட் வளம்
- தாஜ்மகாலுக்குள் சில எலும்புக்கூடுகள்
- கனவுலகவாசியின் நனவுலகக் குறிப்புகள் முதலான சிறுகதைத் தொகுப்பும்,
- அட்லாண்டிஸ் மனிதன்
- மற்றும் சிலருடன்
- அலெக்சாண்டரும் ஒரு கோப்பைத் தேநீரும்
- யுரேகா என்றொரு நகரம்
- சிலந்தி
- 37
### கட்டுரைத் தொகுப்புகள்
- அனைத்துக் கோட்பாடுகளும் அனுமானங்களே
- பின் நவீனத்துவமும் உளவியலும்
- இஸங்கள் ஆயிரம்

## பாராட்டுகளும் விருதுகளும்
திருப்பூர் தமிழ்ச்சங்கம் இவரது அட்லாண்டிஸ் மனிதன், மற்றும் சிலருடன் ஆகிய புதினங்களுக்கு விருது வழங்கி சிறப்பித்தது. 37 என்ற புதினத்துக்குக் காலச்சுவடும் உயிர்மையும் விழா எடுத்து பாராட்டி இருக்கின்றன. இவரது அட்லாண்டிஸ் நாவல் மூன்றாம் தர நாடுகளின் நாவல்களிலே மிக முக்கியமானது என்று கோவை ஞானி சொல்லியுள்ளார்.  

## திரையுலகில் பணிகள்
கலைஞர் மு.கருணாநிதியின் 'காவலுக்குக் கெட்டிக்காரன் " திரைப்படத்திலும், தென்பாண்டிச் சிங்கம் எனும் தொலைக்காட்சித் தொடரிலும் பணியாற்றியுள்ளார். இவர் கடமை கண்ணியம் கட்டுப்பாடு, காவலுக்குக் கெட்டிக்காரன், உன்னை ஒன்று கேட்பேன், கண்ணே கனியமுதே, என் தமிழ் மக்கள், அழகி, இயற்கை ஆகிய திரைப்படத்தில் உதவி இயக்குநராகப் பணியாற்றியுள்ளார்.
# வி. எஸ். சந்திரலேகா


**வி. எஸ். சந்திரலேகா** (பிறப்பு 25 ஜூலை 1947), இந்திய ஆட்சிப் பணியாளரும் அரசியல்வாதியும் ஆவார். அவர் ஜனதா கட்சியின் தமிழ்நாடு மாநில பிரிவின் தலைவராக இருந்தார். இது 11 ஆகஸ்ட் 2013 அன்று பாரதிய ஜனதா கட்சியோடு இணைக்கப்பட்டது. இவரை எம்.ஜி. ராமச்சந்திரன் அவர்கள் மாநில முதலாவது பெண் கலெக்டராக நியமித்தார்.  

## ஆரம்பகால வாழ்க்கையும் கல்வியும்
சந்திரலேகா 25 ஜூலை 1947ல் அப்போதைய மதராஸ் மாகாணத்தில் திண்டுக்கல்லில் பிறந்தவர். இந்திய நிர்வாக சேவை சேர்வதற்கு (ஐ.ஏ.எஸ்) முன், கல்லூரி படிப்பை சென்னையில் முடித்திருந்தார். சென்னை பிரசிடென்சி கல்லூரியில் பொருளாதாரத்தில் முதுகலை பட்டம் பெற்றார்.  

## அரசு ஊழியர்
1. சந்திரலேகா 1971 இல் இந்திய நிர்வாக சேவையில் (ஐ.ஏ.எஸ்) சேர்ந்தார். 1975 1973 முதல் செங்கல்பட்டு மற்றும் சேரன்மகாதேவி துணை-கலெக்டராக பணியாற்றினார்.
1. பொது மேலாளர் மற்றும் துணை செயலாளராக நுகர்பொருள் வாணிபக் கழகத்தில், 1976 முதல் 1980 ஆம் ஆண்டு வரை பணியாற்றினார்.
1. 1980 முதல் 1985 வரையில், அவர் மாவட்ட ஆட்சியராக முதலில் தென் ஆற்காடு பின்னர் மதுரையில் பணியாற்றினார்.
1. 1988 வரை ஊரக மேம்பாட்டு இயக்குநராகவும், 1985 முதல் தமிழ்நாடு  பெண்கள் மேம்பாட்டுக் கழகம் தலைவராகவும், 1988 முதல் 1990 வரை தமிழ்நாடு
1. தொழில் வளர்ச்சிக் கழகம் தலைவராகவும், 1991 முதல் 1992 வரை தமிழ்நாடு  நிர்வாக இயக்குனராகவும் பணியாற்றினார்.
அவர் 1992ல் இந்திய நிர்வாக சேவையிலிருந்து ராஜினாமா செய்தார்.  

## அரசியல்வாதி
சந்திரலேகா 1992 இல் ஜனதா கட்சியில் சேர்ந்தார். அவர் 1992 முதல் கட்சியின் தமிழ்நாடு பிரிவின் தலைவராக பதவி வகித்தார். 1996 இல் இவர் சென்னை மாநகராட்சி மேயர் பதவிக்கு மு. க. ஸ்டாலின் (திராவிட முன்னேற்றக் கழகம்) அவர்களுக்கு எதிராக நின்று தோல்வியுற்றார். இவர் மயிலாப்பூர் தொகுதியில் 2006 தமிழ்நாடு சட்டமன்ற தேர்தலில் கலந்து கொண்டு 2,897 வாக்குகள் மட்டுமே பெற்றார்.  

இவர் தான் ஜெயலலிதாவிற்க்கு சசிகலாவை அறிமுகப்படுத்தினார்.
# மூடியடி இயக்கம் (சுடுகலன்)



**மூடியடி இயக்கம்** (ஆங்கிலம்:*Caplock, Percussion Lock; கேப்லாக், பெர்குஷன்லாக்*) என்பது, எஃகால் ஆன தகட்டுமூடியை தீக்கல்லால் அடிப்பதற்கு பதிலாக, தட்டும் மூடியை சுத்தியலால் அடித்து, முதன்மை வெடிபொருளை பற்றவைத்த; தீக்கல் இயக்கத்திற்கு அடுத்து வந்த சுடுகலன் தொழில்நுட்பம் ஆகும்.  

மூடியடி இயங்குமுறையைக் கொண்டு சுடும் துப்பாக்கியை **"மூடியியக்கி"** எனக்  குறிப்பிடலாம்.  

முதல் நிலை, அடிப்படை மூடியடி இயக்கமானது, அருள்திரு. அலெக்சாந்தர் ஜான் ஃபோர்சைத் அவர்களால் உருவாக்கம் பெற்றது. அவரின் தீக்கல்லியக்க சிதறுதுப்பாக்கியின், கிண்ணியில் இருந்து உண்டாகும் புகையால், பறவைகள் உஷாராகி பறந்து தப்பித்தன. இவரின் கண்டுபிடிப்பான, பல்மினேட்டால் எரியூட்டப்பட்ட சுடும் இயங்குநுட்பம் ஆனது, இப்பிரச்சனைக்கு தீர்வாக அமைந்தது. இதன்மூலம் கிண்ணியில் இருந்து வெளிப்படும், ஆரம்பகட்ட புகையை தவிர்த்தது மட்டுமல்லாது; விசை இழுப்பிற்கும், குண்டு சன்னவாயை விட்டு வெளியேறுவதற்கும், இடையேயான காலநேரத்தையும் குறைத்தது.  

தீக்கல்லியக்கியை விட, மூடியியக்கிகள் நிறைய மேம்பாடுகளை கொண்டிருந்தன. மூடியியக்கிகள் குண்டேற்ற எளிதாகவும், எல்லா வானிலைக்கும் ஏற்றதாகவும், மற்றும் தீக்கல்லியக்கிகளை விட நம்பகத்தன்மை வாய்ந்ததாகவும் விளங்கின. பல பழைய தீக்கல்லிய ஆயுதங்கள், மூடியடி இயக்கத்திற்கு பின்னர் மாற்றப்பட்டன.  
தீக்கல்லியக்கியில் இருக்கும் சுத்தியலை போலவே ஒரு சுத்தியலும், சிறிய தட்டும்-மூடியை தாங்கும் முளையையும் (சிலநேரம் இதை "கூம்பு" என்றும் சொல்வர்), மூடியடி இயக்கம் கொண்டிருக்கும். துப்பாக்கிக் குழலைச் சென்றடையும் வகையில், முளை ஒரு குழாயை கொண்டிருக்கும். Hg(ONC)2 என்ற வேதி வாய்ப்பாட்டைக் கொண்ட, பாதரச பல்மினேட்டு என்ற வேதிச்சேர்மம் தட்டும்-மூடியில் இருக்கும். இது பாதரசம், நைட்ரிக் அமிலம், மற்றும் மதுசாரம் ஆகியவற்றைக் கொண்டு தயாரிக்கப்படுகிறது. சுத்தியல் விசையால் விடுவிக்கப் படும்போது, அது மூடியை அடித்து, பாதரச பல்மினேட்டை வெடிக்கச்செய்யும். இந்த வெடிப்பில் இருந்து வெளிப்படும் தீ, முளையின் குழாய் வழியாக பயணித்து துப்பாக்கிக் குழலை அடைந்து, அங்கிருக்கும் முதன்மை வெடிபொருளை பற்றவைக்கும்.  

## மேலும் பார்க்க

- கொக்கித் துமுக்கி
- துமுக்கிக் குழல்
- வெடிமருந்து
- அக எறியியல்
- மீனியே தோட்டா
- சன்னவாய்
- வாய்வழி குண்டேற்றுதல்
- வாய்குண்டேற்ற சுடுகலன்
- எறியம்
- சுழல் கைத்துப்பாக்கி
- புரியிடுதல் (சுடுகலன்)